Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**241/2018. (IX.12.) OSzB. sz. határozat**

Az Oktatási és Szociális Bizottság a lakbérek és a lakbértámogatás, az önkormányzat által a lakásvásárláshoz és építéséhez nyújtott támogatások szabályai megállapításáról szóló 36/2010. (XII.01.) számú rendelet 21/A. §-a alapján javasolja a polgármesternek, hogy a Fogyatékkal Élőket és Hajléktalanokat Ellátó Nonprofit Kft. részére 4 db egy szobás, helyreállításra váró önkormányzati tulajdonú lakás 2020. június 30. napjáig, kiléptető lakás céljából bérbeadásra kerüljön.

**Felelősök:**  Dr. Puskás Tivadar, polgármester

 Rettegi Attila, az Oktatási és Szociális Bizottság elnöke

 /a végrehajtás előkészítéséért:

Szentkirályi Bernadett, a Lakás és Szociális Iroda vezetője/

**Határidő:** 2018. október 15.